Løvebrøl

*Løvebrøl er en rød hannulv*

Løvebrøl er en måneklo som har tjent under Stormfulls, og sitt eget lederskap. Han er sønn av Lønneblad og Fjelltopp, og ble født som Løve sammen med søsteren Barlind, og broren Lyn. Han er den yngste av søsknene, men også den med mest ansvar. Han er helt sikker på at det finnes noe mer sammen med dem enn hva de ser. At ulvene langt tilbake, og fra nærmeste fortid har mulighet til å nå nåtidens. Han blir sett på som en ulv med massevis av ferdigheter, og mange fra flokken hans mener han har en lys fremtid foran seg om han fortsetter som før. Som valp var Løve lei av måten han ble behandlet på. Fordi han var den yngste av søskenflokken, følte han at mange undervurderte ham. Broren, Lyn, så ofte ned på ham og viste hvor tøff han var. Den typen behandling gjorde ham sint. Løve ga alt for å få den respekten som han mente han fortjente. Da han ble spirende, fikk han Aske som sin trener. På første treningsøkt klarte han å fange et bytte, og dermed imponere treneren sin. Han jobbet hardt og ble fort en god ressurs for flokken. Senere fikk han både Kongle og Bregne som han skulle trene. Måten han taklet det på, og at begge lærte masse på så kort tid, imponerte Stormfull, flokkens alfa. Mentorferdighetene, ferdighetene hans og klokskapen hans, fikk Stormfull til å tenke på at kanskje han skulle bli alfa etter ham. Men det var da han våknet opp igjen etter å ha blitt drept, at alfaen virkelig skjønte at Løvebrøl var spesiell og at han burde bli hans etterfølger.

> *"Jeg er ikke allvitende, men noe vet jeg likevel. Det var ikke noen drøm, hun besøkte deg virkelig, Løve. Tro på at hun og alle dine forfedre enda er her og ser deg. De har ikke forlatt deg, bare livet de levde, derfor vil du aldri stå alene. Det er en grunn til at bare du og Barlind kan nås av dem, men snart vil de kunne nå alle når de begynner å tro på dem igjen. Kom igjen, prøv nå."*
>
>

> Ekko forteller Løve om Kantlyng og fortidens ulver i Skog av løgner side 273
>
>

## **Fiender i skyggen**

**Symbolet og speilbildet**

Sammen med storesøskene Lyn og Barlind, får Løve innta sin plass som spirende i Stormflokken. Han får Aske, den tredje eldste daværende spirende som sin trener, og de begynner treningen sammen med Askes yngre bror, Fisk. Allerede ved første jakttrening, klarer Løve å imponere treneren sin. Deres forhold blir også sterkere for hver dag som går. De får fort tillit nok til hverandre til å prøve ut nyere ting. Med Askes hjelp, blir han en god jeger og slåsskjempe raskt, og troen på at han skal bli en viktig ressurs for flokken, vokser i Løve etter hvert som han kommer lengre ut i treningen.

Han har ikke vært spirende lenge før han kommer tilbake til leiren etter jakt og får høre at søsteren har forsvunnet. Løve blir da med mesteparten av flokken ut for å lete etter Barlind. Mens de leter rundt sandgropa, kommer han over bekken like ved der han ser en merkelig refleksjon. Han ser en gyllen ulv se tilbake på ham, og etterpå ser han en skyggedekt ulv som blir ledet av månens skinn.

Når Lyn skjønner at Barlind har sneket seg ned i tunnelene, drar de to brødrene ut for å finne henne. Sammen med løvflokkulvene Snø, Torden og Ugle, setter de i vei innover de mørke tunnelgangene. Der støter de på en ulv som angriper dem, løvflokkulvene og Lyn kaster seg mot den ukjente, men bare Løve klarer å kjenne igjen lukten av søsteren. Han avslutter kampen, og de tre søsknene blir gjenforente igjen. Etter en temperamentsfull diskusjon, blir ulvene med Barlind lengre inn i tunnelene får å utføre det hun sier hun ble sendt for å gjøre. Løve blir fascinert av drømmen hun forteller om, og hjelper til alt han kan for å finne ulvene hun sier er fanget der inne.

Når de finner ulvene, Ekko, Bulder og Plask, tre måneflokkulver, finner de fortvilt ut at Plask har dødd av sykdom. De hjelper Ekko og Bulder ut, også skynder de seg tilbake. Men når de merker at det har begynt å regne ovenfor, byr det på større problemer. Et enormt jordas truer med å begrave dem alle, men de klarer å holde sammen for å hjelpe hverandre. Løve skal hjelpe Ugle og Ekko som siste ulver fra å komme seg ut, når Ekko sette fast halen sin. Ugle hjelper henne løs, og sender henne ut fra hulrommet og inn i sikkerhet sammen med Løve. De står og venter på at Ugle også skal komme inn, når lyder høres som forteller at det raser rundt dem. Etterpå finner de Ugles døde kropp, dypt begravd i jord og stein.

Søsknene vender tilbake til Stormflokken sammen med Ekko og Bulder. De blir tatt imot av utallige spørsmål, men også et møte med Stormfull.

*Løvebrøl fikk navnet "Løve" etter tanten hans, Kantlyng, sitt siste ord. Men det viste seg senere at det var Tåkesky som hadde snakket gjennom den døende ulvinnen og til Lønneblad. "En stjerne skal skinne sterkere enn sola, og fra lyset skal det stige frem en løve."*